CELEX: 32006D0791
Language: bg
Date: 2006-11-07 00:00:00
Title: Решение на Комисията от 7 ноември 2006 година за създаване на Газова координационна групаТекст от значение за ЕИП.

Важна правна забележка

|

32006D0791

Официален вестник n° L 319 , 18/11/2006 стр. 0049 - 0050

		Решение на Комисиятаот 7 ноември 2006 годиназа създаване на Газова координационна група(текст от значение за ЕИП)(2006/791/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Директива 2004/67/ЕО на Съвета от 26 април 2004 г. относно мерките за гарантиране сигурността на снабдяването с природен газ [1], и по-специално член 7, параграф 2 от нея,като има предвид, че:(1) В член 7, параграф 1 от Директива 2004/67/ЕО се предвижда да бъде създадена Газова координационна група с цел улесняване на координацията на мерките за сигурност на доставките. Тази група следва да се състои от представители на държавите-членки, както и представителни структури на съответната промишленост и на съответните потребители.(2) Необходимо е да се установи подробният състав на Газовата координационна група.(3) В светлината на разпоредбите на Директива 2003/55/ЕО на Европейския парламент и на Съвета от 26 юни 2003 г. относно общите правила за вътрешния пазар на природен газ и за отмяна на Директива 98/30/ЕО [2], следните структури на съответната промишленост следва да се считат за представителни:- представителната Европейска асоциация на големите мрежови оператори, т.е. операторите на преносни системи по смисъла на член 2, параграф 4 от Директива 2003/55/ЕО,- представителната Европейска асоциация на промишлеността за доставки на газ,- международната асоциация, представляваща производителите на газ в Европа.(4) Що се отнася до заинтересованите потребители, следва да се разграничат три основни сектора, които употребяват природен газ:- промишленият сектор, който представлява 35 % от общото потребление на газ в Европа,- енергийният сектор, който използва газ като гориво и представлява 22 % от общото потребление на газ в Европа, и- битовият сектор, който представлява 39 % от общото потребление на газ в Европа.(5) Представителите на структурите, представляващи тези сектори, следва също да участват в срещите на Газовата координационна група.(6) Следва да се предвидят правила за оповестяване на информация от страна на участниците в групата, без да се нарушават правилата на Комисията относно сигурността, определени в приложението към Решение 2001/844/ЕО, ЕОВС, Евратом на Комисията [3].(7) Газовата координационна група следва да подпомага координацията на мерки за сигурност на доставките на общностно равнище в случай на значимо прекъсване в снабдяването и може също така да проучва и когато е уместно, да подпомага държавите-членки при координиране на мерките, вземани на национално равнище за разрешаване на съществени прекъсвания в снабдяването. Освен това тя следва да извършва редовен обмен на информация относно сигурността на газовите доставки и следва да взема предвид съответните въпроси в контекста на съществените прекъсвания в снабдяването,РЕШИ:Член 1Състав на Газовата координационна група1. Всяка държава-членка може да предлага не повече от двама представители от нейните компетентни органи.2. Представителните структури на заинтересованата промишленост са:- Газова инфраструктура Европа (GIE),- "Еврогаз",- Международната асоциация на производителите на нефт и газ (OGP).Всяка от тези организации предлага не повече от двама представители за участие в срещите на групата.3. Представителните структури на заинтересованите потребители са:- Международната федерация на индустриалните енергийни потребители (IFIEC Европа),- "Eurelectric",- Европейската асоциация на съюзите на потребителите (BEUC).Всяка от тези организации предлага не повече от двама представители за участие в заседанията на групата.4. Участници в срещите на Газовата координационна група се предлагат за всяка среща.5. Имената на членовете се събират, обработват и публикуват в съответствие с Регламент (ЕО) № 45/2001 на Европейския парламент и на Съвета [4].Член 2Задачи на Газовата координационна групаЗадачите на Газовата координационна група са:а) да улеснява координацията на мерките за сигурност на доставките на общностно равнище, включително в случай на съществени прекъсвания на снабдяването;б) да проучва и, когато е уместно, да подпомага държавите-членки при координирането на мерките, вземани на национално равнище за разрешаване на съществени прекъсвания в снабдяването.Член 3Работа1. Газовата координационна група се председателства от Комисията.2. Със съгласието на Комисията могат да се създават подгрупи за проучване на конкретни въпроси на базата на мандат, определен от групата. Тези групи се разпускат веднага след приключването на мандата им.3. Представителят на Комисията може да кани експерти или наблюдатели със специфична компетентност по въпроси от дневния ред при обсъжданията на Газовата координационна група или подгрупите, ако това е полезно и/или необходимо.4. Информацията, получена чрез участие в обсъжданията на групата или дадена подгрупа, не се разгласява, ако съгласно становище на Комисията или всеки друг член на Газовата координационна група, тази информация е свързана с поверителни въпроси.5. Газовата координационна група и нейните подгрупи обикновено заседават в помещенията на Комисията в съответствие с процедурите и графика, установени от нея. Комисията осигурява секретарските услуги. На срещите на групата и нейните подгрупи могат да присъстват и други служители на Комисията, които проявяват интерес към обсъжданията.6. Газовата координационна група приема свой процедурен правилник въз основа на стандартния процедурен правилник, приет от Комисията.7. Без да се засяга прилагането на параграф 4 от настоящия член, Комисията може да публикува в Интернет на оригиналния език, на който е публикуван съответният документ, всяко резюме, заключение, частично заключение или работен документ на Газовата координационна група, на уебсайта на съответната служба на Комисията.Член 4Разходи за заседаниятаКомисията възстановява пътните и, когато е подходящо, дневните разходи на участниците в заседанията на Газовата координационна група, експертите и наблюдателите във връзка с дейностите на Газовата координационна група в съответствие с правилата на Комисията за компенсиране на външни експерти.Участниците в заседанията на Газовата координационна група, експертите и наблюдателите не получават възнаграждение за услугите, които те предоставят.Разходите за срещите се възстановяват в рамките на годишния бюджет, предвиден за Газовата координационна група от съответните служби на Комисията.Съставено в Брюксел на 7 ноември 2006 година.За КомисиятаAndris PiebalgsЧлен на Комисията[1] ОВ L 127, 29.4.2004 г., стр. 92.[2] ОВ L 176, 15.7.2003 г., стр. 57.[3] ОВ L 317, 3.12.2001 г., стр. 1. Решение, последно изменено с Решение 2006/548/ЕО, Евратом (ОВ L 215, 5.8.2006 г., стр. 38).[4] ОВ L 8, 12.1.2001 г., стр. 1.--------------------------------------------------